Държавен вестник, бр. 35, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  35
2.6. Разрешените заразни вещества и човешки 
или животински проби, предназначени за изслед­
ване на болести, се упътват по най-бързия път, 
обикновено по въздушен път, с уговорката, че 
се заплатят съответните допълнителни въздуш­
ни цени, и се ползват с приоритетна доставка. 
Член 17
Рекламации
1. Всеки избран оператор е длъжен да приема 
рекламациите, отнасящи се до колетите и пре­
поръчаните, с обявена стойност или с доказано 
доставяне пратки, подадени в неговата собст­
вена служба или в тази на всеки друг избран 
оператор, при условие че тези рекламации са 
представени в срок 6 месеца смятано от деня след 
деня на подаване на пратката. Рекламациите се 
изпращат по приоритетен път, EMS или чрез 
електронни средства. Шестмесечният период 
се отнася за отношенията между увредените 
клиенти и избраните оператори и не включва 
времето за изпращане на рекламациите между 
избраните оператори.
2. Рекламациите се приемат при условията, 
предвидени в правилниците.
3. Обработката на рекламациите е безплатна. 
При все това допълнителни разходи, свързани с 
искането за изпращане чрез използване на услу­
гата EMS, са по принцип за сметка на ищеца.
Член 18
Митнически контрол. Вносни сборове и други 
налози
1. Избраният оператор на страната на мес­
топроизхождението и този на страната на мес­
тоназначението трябва да бъдат упълномощени 
да представят пратките за митнически контрол 
съгласно законодателството на тези страни.
2. Пратките, представени за митнически 
контрол, могат да се обложат в полза на по­
щата с такса за представяне пред митницата, 
чиято ориентировъчна стойност е определена 
в правилниците. Тази такса може да се вземе 
само за представяне пред митницата и за мит­
ническо оформяне на пратки, които са били 
обложени с митнически сборове или друг налог 
от същото естество.
3. Избраните оператори, които са упълно­
мощени да извършват митническо оформяне 
от името на своите клиенти, имат право да 
събират от клиентите цена, която се основава 
на реалната стойност на операцията. Тази цена 
може да бъде начислена върху всички пратки, 
представени пред митницата, съгласно нацио­
налното законодателство, включително върху 
тези, освободени от вносни сборове. Клиентите 
трябва да бъдат предварително информирани 
за съответната цена.
4. Избраните оператори имат право да съ­
бират от подателите или от получателите на 
пратките в зависимост от случая вносни сбо­
рове, както и всички други евентуални налози.
Член 19
Размяна на затворени експедиции с военни части
1. Затворени експедиции с писмовни пратки 
могат да бъдат разменяни с посредничеството 
на териториалните, морските или въздушните 
служби на други страни:
1.1. между пощенските станции на една от 
страните членки и командирите на военните 
части, поставени на разположение на Органи­
зацията на обединените нации;
1.2. между командирите на тези военни части;
1.3. между пощенските станции на една 
страна членка и командирите на морските, въз­
душните и сухопътните поделения, на бойните 
кораби или на военните самолети на същата 
страна, намиращи се в чужбина;
1.4. между командирите на морските, въз­
душните и сухопътните поделения, на бойните 
кораби и военните самолети на същата страна.
2. Писмовните пратки, включени в експе­
дициите, посочени в параграф 1, трябва да 
бъдат адресирани до или да произхождат само 
от членове на военни части или главното ко­
мандване и от корабни или самолетни екипажи, 
получаващи или изпращащи експедиции. Цените 
и условията за изпращане, които се прилагат 
към тях, се определят от избрания оператор на 
страната членка, предоставила на разположение 
военната единица или на която принадлежат 
корабите или самолетите, съгласно нейната 
регламентация.
3. При липса на специално споразумение 
избраният оператор на страната членка, предос­
тавила на разположение военната част или на 
която принадлежат бойните кораби или воен­
ните самолети, дължи на съответните избрани 
оператори транзитни цени за експедициите, 
крайни разходи и цени за въздушен транспорт.
Член 20
Нормативи и цели в областта на качеството 
на услугата
1. Страните членки или техните избрани 
оператори трябва да определят и да публикуват 
своите нормативи и цели в областта на доста­
вянето на писмовните пратки и на входящите 
колети.
2. Тези нормативи и цели, увеличени с вре­
мето, обичайно необходимо за освобождаване 
от митница, не трябва да са по-неблагоприятни 
от тези, които се прилагат на същия вид пратки 
от вътрешната им служба.
3. Страните членки или техните избрани 
оператори на местопроизхождението трябва 
също да определят и да публикуват нормативи 
„от край до край“ за пратките с предимство 
и за въздушните писмовни пратки, както и за 
колетите и за икономичните/земните колети.
4. Страните членки или техните избрани 
оператори оценяват прилагането на нормати­
вите за качество на услугата.